הרפובליקה הסובייטית הסוציאליסטית האוטונומית הצ'צ'נית-אינגושית

הרפובליקה הסובייטית הסוציאליסטית האוטונומית הצ'צ'נית-אינגושית (ברוסית: Чече́но-Ингу́шская Автономная Советская Социалистическая Республика) הייתה רפובליקה סובייטית בין השנים 1936 ל-1944 ואחר כך שוב מ-1957 עד 1993.

בתקופת קיומה של ברית המועצות, ממשלות שונות שלטו באזורי צפון הקווקז – צ'צ'ניה ואינגושטיה. במסגרת , שסופחה מאוחר יותר לרפובליקה הסובייטית הפדרטיבית הסוציאליסטית הרוסית, צ'צ'ניה ואינגושטיה היו קרויות אז "המחוז האוטונומי הצ'צ'ני" (Чеченская автономная область) ו"המחוז האוטונומי האינגושטי" (Ингушская автономная область) אשר אוחדו ב-15 בינואר 1934 ויצרו את "המחוז האוטונומי הצ'צ'ני-אינגושטי". מעמדו שודרג לרפובליקה אוטונומית – "הרפובליקה הסובייטית הסוציאליסטית האוטונומית הצ'צ'נית-אינגושית" – בין השנים 1936 ל-1944. בירתה הייתה גרוזני.

עם זאת, בשל שיתוף פעולה לכאורה עם גרמניה הנאצית ומדינות הציר במהלך מלחמת העולם השנייה, הרפובליקה האוטונומית בוטלה ב-7 במרץ 1944, ובוצע טיהור אתני של הצ'צ'נים והאינגושים משטחה. מעמד הרפובליקה האוטונומית הושב על כנו בינואר 1957. מפקד האוכלוסין של 1979 דיווח כי שטח הטריטוריה היה 19,300 קמ"ר ואוכלוסייתה מנתה 1,155,805 נפש: 611,405 צ'צ'נים, 134,744 , והיתר רוסים וקבוצות אתניות אחרות. ב-1993 הרפובליקה התפרקה לשתי הרפובליקות צ'צ'ניה ואינגושטיה.

היסטוריה
האימפריה הרוסית
האזור שולב באימפריה הרוסית בשנים 1810–1859. אינגושטיה סופחה רשמית לרוסיה בשנת 1810, בעקבות חתימה של ה על אמנה. האינגושים נזקקו לברית עם הרוסים כדי להגן על כפריהם; בד בבד, הם קיוו לזכות בתמיכה פוליטית במאבקם נגד התפשטותם של נסיכי קברדיה ואקסאי. ההסכם גם תרם להתפתחותה הכלכלית של אינגושטיה. סעיף בהסכם מ-23 באוגוסט 1810 העניק לאינגושים את הזכות להשתמש באדמות בגדה הימנית של נהר טרק.

צ'צ'ניה ההיסטורית סופחה גם היא לרוסיה בשנת 1859, במסגרת מלחמת הקווקז הארוכה של 1817–1864.

התקופה הסובייטית
ב-20 בינואר 1921, שלוש שנים לאחר המהפכה הרוסית של 1917, סופחו צ'צ'ניה ואינגושטיה ל. חלוקת הרפובליקה ההררית החלה זמן קצר לאחר הקמתה, והמחוז הצ'צ'ני שלה הופרד ב-30 בנובמבר 1922 והפך ל. ב-7 ביולי 1924, שרידי הרפובליקה ההררית חולקו ל ול. ב-15 בינואר 1934, אוחדו המחוזות האוטונומיים של צ'צ'ניה ואינגושטיה ל"מחוז האוטונומי הצ'צ'ני-אינגושטי", שמעמדו שודרג ב-5 בדצמבר 1936 ל"רפובליקה הסובייטית הסוציאליסטית האוטונומית הצ'צ'נית-אינגושית".

מלחמת העולם השנייה
במהלך מלחמת העולם השנייה, בשנים 1942–1943, הרפובליקה נכבשה בחלקה על ידי גרמניה הנאצית, בזמן שכ-40,000 צ'צ'נים לחמו במסגרת הצבא האדום. ב-7 במרץ 1944, בהוראת סטלין, הרפובליקה פורקה ואוכלוסייתה גורשה בכוח באשמת שיתוף פעולה עם מדינות הציר ובדלנות. שטח הרפובליקה חולק בין חבל סטברופול (שבו הוקם ), ,  ורפובליקה הסובייטית הסוציאליסטית הגאורגית, שם השטח הנוסף היה ידוע כמחוז אחלחבי עד 1957.

התקופה שלאחר המלחמה
ב-9 בינואר 1957 יישם חרושצ'וב מדיניות שהתירה למגורשים ולמשפחותיהם לחזור, והרפובליקה הוקמה מחדש.

פירוק
בשנות ה-90 של המאה ה-20 בעקבות התפרקות ברית המועצות שונה שם הרפובליקה ל"רפובליקה הצ'צ'נית-אינגושית", וב-1 באוקטובר 1991, זמן קצר לאחר ניסיון ההפיכה הסובייטי הכושל באוגוסט 1991, החליט הסובייט העליון של הרפובליקה הסובייטית הפדרטיבית הסוציאליסטית הרוסית לחלק את הרפובליקה לשתי רפובליקות נפרדות צ'צ'ניה ואינגושטיה, ההחלטה יושמה ב-1993.

קישורים חיצוניים

הערות שוליים

קטגוריה:ברית המועצות: רפובליקות הברית
קטגוריה:מדינות וטריטוריות שהוקמו ב-1936